Крепостта, довършена малко преди войната с помощта на пруски военни инженери, се състои от вътрешен пояс от бастиони, ограден с каменни фортове на височините западно, южно и източно от града. От края на март руснаците започват систематична артилерийска бомбардировка на тези укрепления, на първо време с батареи, разположени на левия бряг на Дунав и близките острови.

„Диалектически материализъм“, учебник за студенти по медицина и стоматология, под ред. на проф. Г. Векилов, Медицина и Физкултура, София, 1986

Всяка провинция се управлява от министър-председател и лейтенант-губернатор. Всяка територия се управлява от комисар и лейтенант-губернатор. В Сравнителната таблица са дадени подробности относно федералното, провинциалното и териториалното управление.

В края на декември 1905 г. Паскин заминава за Париж като вече известен автор. Във френската столица се сближава и общува с кръга художници, посещаващи „Кафе дю Дом“, известни като „домистите“. През 1906 г. негови карикатури под псевдонима „Паскин Русчук“ са публикувани в списание „Българан“, а на следващата година Паскин урежда първата си самостоятелна графична изложба в Берлин в галерията на Паул Касирер. През 1908 г. посещава парижките частни академии и излага свои рисунки на Есенния салон. Той е бил една от най-ярките фигури в космополитния артистичен кръг на Монпарнас.

Във външнополитически план Бела Кун първоначално прави опити за споразумение с Антантата. Той се среща с южноафриканския министър-председател Ян Смутс, но двамата не успяват да постигнат съгласие. През април войски на Румъния и Чехословакия, подкрепяни от Франция, започват настъпление срещу Унгария. Унгарските войски имат известен успех срещу Чехословакия, но през лятото румънските войски влизат в столицата Будапеща и на 1 август принуждават комунистите да напуснат правителството. Очакваното съветско нападение срещу Румъния не се реализира поради загубите, търпени от Червената армия в Украйна.

„Една жена на 33“ е български игрален филм (драма) от 1982 година на режисьора Христо Христов, по сценарий на Боян Папазов. Оператор е Атанас Тасев. Музиката във филма е композирана от Кирил Цибулка.